Държавен вестник, бр. 37, 2010 г., стр. 35

БРОЙ  37	
Д Ъ Р Ж А В Е Н  В Е С Т Н И К 	
СТР.  35  
Чл. 8. Функциите на директора в негово 
отсъствие се изпълняват от определен от него 
със заповед служител на фонда за всеки кон­
кретен случай и за срока на отсъствието му.
Чл. 9. При осъществяване на своите функ­
ции директорът взаимодейства и сътрудничи 
с държавни органи, организации, физически и 
юридически лица, както и с органи на местното 
самоуправление.
Чл. 10. Директорът се атестира на всеки 3 
години в срок до 3 месеца след изтичане на 
срока от предходното атестиране от комисия, 
определена от министъра на здравеопазването.
Чл. 11. Основните цели на атестирането са:
1. установяване равнището на професионал­
ната квалификация и управленските умения 
на директора; 
2. оценяване изпълнението на функциите, 
регламентирани в нормативните актове и 
длъжностната характеристика;
3. подобряване дейността на фонда.
Чл. 12. Атестирането се извършва по след­
ните показатели:
1. управленски умения, които включват 
оценяване на: оперативност, координиране и 
контрол; познаване и ползване на нормативните 
актове и практическото им прилагане;
2. организация на дейността на фонда, която 
включва оценяване на: организационни умения, 
инициативност, борба с корупцията, умения за 
работа в екип, медийна политика;
3. обем, качество и ефективност, които включ­
ват оценяване на: броя и вида на разгледаните 
заявления за организационно и финансово под­
помагане на български граждани със средства 
от фонда; броя и съдържанието на решенията, 
отказите и техните мотиви; срока, в който са 
проведени процедурите; броя на случаите, по 
които е провеждана необходимата комуника­
ция с лечебното заведение в чужбина; броя на 
постъпилите и разгледани сигнали, свързани с 
дейността на фонда, и резултатите от тях. 
Чл. 13. Въз основа на комплексен анализ на 
дейността по показателите по чл. 12 атестацията 
може да бъде: отрицателна, неудовлетворителна, 
добра или много добра.
Чл. 14. (1) За резултатите от атестацията 
комисията съставя атестационна карта и запоз­
нава с нейното съдържание директора, който 
я подписва.
(2) Ако директорът не е съгласен с поставената 
оценка, той може да подаде писмено възражение, 
в което посочва мотивите за своето несъгласие.
(3) Възражението се подава до министъра 
на здравеопазването в 3-дневен срок от датата, 
на която директорът е подписал атестацион­
ната карта.
(4) Министърът е длъжен да се произнесе по 
възражението в 10-дневен срок от получаването 
му, като може да го приеме за основателно 
или да го отхвърли. Решението на министъра 
е окончателно.
(5) Когато министърът приеме възражението 
за основателно, се провежда ново атестиране 
в срок до един месец от неговото решение.
Чл. 15. Атестирането на директора се орга­
низира от администрацията на Министерството 
на здравеопазването, която уведомява директора 
за деня на атестацията не по-късно от 3 работни 
дни преди нейното провеждане. 
Чл. 16. Атестационните карти се съхраняват 
в личното досие на директора. 
Чл. 17. Министърът може да прекрати тру­
довото правоотношение с директора на фонда, 
ако е получил отрицателна атестация, на осно­
вание чл. 328, ал. 1, т. 5 от Кодекса на труда.
Г л а в а  т р е т а
ОРГАНИЗАЦИЯ НА РАБОТА НА ФОНДА
Раздел І
Общи положения
Чл. 18. При изпълнение на своите функции 
директорът се подпомага от:
1. администрация на фонда;
2. звено за подпомагане на Център „Фонд 
за лечение на деца“;
3. Обществен съвет;
4. външни експерти по гражданско право­
отношение. 
Чл. 19. Директорът на фонда и лицата по 
чл. 18 нямат право да разгласяват на лица 
извън ангажираните служебно с процедурите 
факти и обстоятелства, различни от вписаните 
в регистрите на фонда, станали им известни в 
хода на тяхната дейност.
Чл. 20. Фондът спазва изискванията и реда 
за работа с лични данни, регламентирани със 
Закона за защита на личните данни. 
Раздел ІІ
Администрация
Чл. 21. (1) Администрацията на фонда се 
състои от служители по трудово правоотноше­
ние, назначени от директора.
(2) Лицата по ал. 1 подпомагат директора 
при изпълнение на неговите функции.
(3) Администрацията на фонда задължително 
осигурява дейностите по:
1. проучване на възможностите на лечебни 
заведения и медицински специалисти в чужбина 
за включването им в регистрите по чл. 3, ал. 1, 
т. 4, букви „б“ и „в“;
2. осигуряване на взаимодействието на фонда 
с лечебни заведения и медицински специалисти 
в страната и чужбина във връзка с изпълнението 
на решенията на фонда;
3. водене и поддържане на регистрите на 
фонда по чл. 3, ал. 1, т. 4;
4. поддържане на официалната електронна 
страница на фонда;
5. организационно осигуряване на пребива­
ването на медицински специалисти от чужбина 
в страната, както и на тяхната комуникация с